Publication: Magyar Közlöny
Issue: MK-2006-120 (Year: 2006, Number: 120)
Era: 2004-2010
Section: Munka Törvénykönyvéről szóló 1992. évi XXII. törvény (a továbbiakban: Mt.) hatálya alá
Paragraph Index: 29

8. A Hatóság döntéselőkészítő és konzultatív fórumai 8.1. Tanácsülés A Tanács a hatáskörébe tartozó feladatok ellátása, valamint a Hatóság működésével kapcsolatos kérdések eldöntése érdekében a Tanács ügyrendjében meghatározott rendelkezések szerint ülésezik. Üléseit az elnök hívja össze, az Elnöki Kabinet készíti elő. 2006/120. szám 8.2. Elnöki Munkaértekezlet Feladata a résztvevők kölcsönös tájékoztatása a felelősségi körükbe utalt feladatok ellátásáról, célja a folyamatos munkakapcsolat biztosítása. Az Elnöki Munkaértekezlet kéthetente egy alkalommal ülésezik. Üléseit az elnök hívja össze, az Elnöki Kabinet készíti elő. Az Elnöki Munkaértekezlet résztvevői: – elnök; – az elnök közvetlen irányítása alá tartozó szervezeti egységek vezetői. 8.3. Elnöki Tájékoztató Értekezlet Feladata a Hatóság szervei és szervezeti egységei által ellátandó hírközlés-politikai, hatósági, szolgáltatói, műszaki, informatikai, gazdasági és szabályozás-előkészítési feladatok ellátásához szükséges információk biztosítása, a szervezet egészét érintő kérdések megvitatása. Munkáját az aktuális feladatokhoz igazodva végzi. Az Elnöki Tájékoztató Értekezlet negyedévente ülésezik. Üléseit az elnök hívja össze, az Elnöki Kabinet készíti elő. Az Elnöki Tájékoztató Értekezlet résztvevői: – elnök; – tanácstagok; – főigazgató; – főigazgató-helyettesek; – főosztályvezetők. Valamennyi, az elnök által összehívott értekezletről szóló emlékeztető elkészítéséért az Elnöki Kabinet a felelős. Az emlékeztetőnek tartalmaznia kell az egyes, az értekezleten megfogalmazott feladatok teljesítésére előírt határidőket, mely határidők figyelemmel kísérése az Elnöki Kabinet feladata. 8.4. Főigazgatói Értekezlet A Hivatal aktuális feladatai megvitatásának fóruma, mely értekezlet egyben a résztvevő szervezeti egységek tájékoztatását szolgálja. A Főigazgatói Értekezlet szükség szerint, de legalább kéthavonta egy alkalommal ülésezik. Üléseit a főigazgató hívja össze, a Főigazgatói Titkárság készíti elő. A Főigazgatói Értekezlet részvevői: – elnök; – főigazgató; – a közigazgatási és felügyeleti főigazgató-helyettes; – közgazdasági főigazgató-helyettes; – műszaki főigazgató-helyettes; – jogi főigazgató-helyettes; – a Hivatal főosztályainak vezetői. A főigazgató által összehívott értekezletről szóló emlékeztető elkészítéséért a Főigazgatói Titkárság a felelős. Az emlékeztetőnek tartalmaznia kell az egyes, az értekezleten megfogalmazott feladatok teljesítésére előírt határidőket, mely határidők figyelemmel kísérése a Főigazgatói Titkárság feladata. 2006/120. szám

Source: https://magyarkozlony.hu/hivatalos-lapok/52c91c15591854dade3faf24ae7ab43b4614aae5/dokumentumok/d3452351d5eeed3dd553f1e4f1b0df1f77cd55a3/letoltes